संयुक्त राष्ट्र के स्थापना दुसरा बिस्व जुद्ध के बाद भविष्य के युद्ध सभ के रोके के मकसद से भइल आ ई काफी हद तक बेअसर रहे वाला लीग ऑफ नेशंस के बाद बनल। 25 अप्रैल 1945 के सैन फ्रांसिस्को में एगो सम्मेलन खातिर 50 गो सरकार सभ के बइठक भइल आ यूएन चार्टर के मसौदा बनावल शुरू कइल गइल जे 25 जून 1945 के अपनावल गइल आ 24 अक्टूबर 1945 के लागू भइल जब यूएन के कामकाज शुरू भइल। चार्टर के अनुसार, संगठन के उद्देश्य सभ में अंतर्राष्ट्रीय शांति आ सुरक्षा के बनावे रखल, मानव अधिकार सभ के रक्षा कइल, मानवीय सहायता पहुँचावल, टिकाऊ बिकास के बढ़ावा दिहल आ अंतर्राष्ट्रीय कानून के पालन कइल सामिल बा। एकरे स्थापना के समय यूएन के 51 गो सदस्य देस रहलें; 2011 में दक्खिन सूडान के जोड़े के साथ अब सदस्यता 193 हो गइल बा जे दुनिया के लगभग सगरी संप्रभु राज्य सभ के प्रतिनिधित्व करे लें।